नई दिल्ली: डेटा लीक मामले में सरकार ने सोशल नेटवर्किंग सेवा प्रदान करने वाली कंपनी फेसबुक (Facebook) के खिलाफ कारण बताओ नोटिस जारी किया है। नोटिस में कंपनी से व्यक्तिगत आंकड़ों के गलत इस्तेमाल को रोकने व उनकी सुरक्षा निश्चित करने को लेकर उठाए गए कदम के बारे में पूछा गया है। इलेक्ट्रॉनिक्स एवं सुचना प्रौद्योगिकी मंत्रालय (MeitY) ने फेसबुक से डेटा चोरी का ब्योरा मांगा है। बता दें कि मत्रालय पहले ही कैंब्रिज एनालिटिका (Cambridge Analytica) को नोटिस भेज चुका है।